**Pokyny pre zákonného zástupcu žiaka, upravujúce organizáciu a podmienky vzdelávania a výchovy počas pandémie v školskom roku 2020/2021**

Zákonný zástupca žiaka

1. Zodpovedá za dodržiavanie hygienicko-epidemiologických opatrení pri príchode žiaka do strednej školy a pri odchode žiaka zo strednej školy (nosenie rúšok, dodržiavanie odstupov, dezinfekcia rúk v zmysle aktuálnych opatrení ÚVZ SR).
2. Zabezpečí pre svoje dieťa každý deň dve rúška (jedno náhradné, musí mať pri sebe v prípade potreby) a papierové jednorazové vreckovky. Dodržiava pokyny riaditeľa školy, ktoré upravujú podmienky prevádzky konkrétnej strednej školy na školský rok 2020/2021.
3. Predkladá pri prvom nástupe žiaka do školy čestné prehlásenie ([**Dotazník a Vyhlásenie zákonného zástupcu alebo plnoletého žiaka o bezinfekčnosti**](https://cloud2f.edupage.org/cloud/vstupny_dotaznik_bezinfekcnost.docx?z%3AOyXcSF5CP%2Bi7xRN98QiH%2F4oY%2Bg2g9W1252nAtFzyONSyg0tcWehbkC8TfMaZuYSM)) alebo po každom prerušení dochádzky žiaka do strednej školy v trvaní viac ako tri dni predkladá písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie (**V**[**yhlásenie zákonného zástupcu alebo plnoletého žiaka o bezinfekčnosti**](https://cloud2f.edupage.org/cloud/vyhlasenie_o_bezinfekcnosti_po_3_dnoch.docx?z%3Au4bk33KgCrSPx2oTGuBEIzbXQMZ99S34zpbdpzT7V3hP3dSJ6eOb4Sj4dnkBm4Jx) ).
4. V prípade, že má u svojho dieťaťa podozrenie alebo potvrdené ochorenie na COVID-19, bezodkladne o tejto situácii informuje príslušného triedneho učiteľa a riaditeľa školy. Povinnosťou zákonného zástupcu je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je žiakovi prerušená dochádzka do školy. Ak ide o plnoletých žiakov, plnia uvedené povinnosti osobne. Ak ide o žiakov ubytovaných v školskom internáte, uvedené povinnosti na nevyhnutne potrebný čas plní školský internát.
5. Sleduje webovú stránku školy a edupage, kde bude škola zverejňovať aktuálne usmernenia a opatrenia.